paragraph_text: Aaliyah Dana Haughton (Brooklyn, 16. siječnja 1979. – Marsh Harbour, Bahami, 25. kolovoza 2001.), poznatija samo kao Aaliyah, bila je američka pjevačica, plesačica, glumica i model. Rođena je u Brooklynu, New York, a djetinjstvo je provela u Detroitu, Michigan. Već u ranom djetinjstvu pojavila se u showu Star Search, a jedno od prvih pjevačkih iskustava bilo je na koncertu poznate R&B i soul dive Gladys Knight. S 12 godina potpisala je ugovor s glazbenim kućama svog ujaka Barryja Hankersona – Jive Records i Blackground Records. Ujak ju upoznaje s R. Kellyjem, koji postaje njezin mentor, autor njezinih pjesama i producent njezinog debi albuma Age Ain't Nothing but a Number. Album je prodan u tri milijuna primjeraka u SAD-u, što joj je donijelo dvostruku platinastu naknadu kod Recording Industry Association of America (RIAA). Nakon što je optužena za ilegalno sklapanje braka s Kellyjem, raskida ugovor s Jiveom i potpisuje novi s Atlantic Recordsom.